Tolong jelaskan mengenai Mangsi dalam bahasa jawa

Mangsi ya iku bahan kang duwé warna kaya ta abang, ireng, biru. Mangsi duwé pigmèn warna kanggo nulis utawa mènèhi warna ing deluwang. Mangsi lumrahé kanggo ngisi pulpèn utawa spidol kang kena kanggo nulis utawa nggambar. Mangsi kalebu média kang komplèks, wujud pelarut, pigmen, celupan, resin, oli, sollubilizer kang wujud senyawa kang mbentuk ion-ion polimer polar kanthi resin kang tahan banyu, surfaktan ya iku unsur teles kang mudhunaké tekanan lumah saka cuwèran saéngga gampang nyebar, surfaktan uga mudhunaké tekanan lumah ing rong cuwèran, materi-materi partikuler, pemijar lan material-material liyané.

Komponèn-komponèn mangsi iku akèh fungsiné ya iku kanggo nggawa tinta supaya gampang nyebar ing kertas, lan bahan-bahan addiktiv liyané kang minangka ngatur aliran, kandel lan rupané nalika garing.

Kurang luwih 5000 taun kapungkur, mangsi kanggo ngirengaké lumah kang timbul saka gambar lan tulisan-tulisan kang kaukir ing watu kang dikembangaké ing Cina. Mangsi iki digawé saka campuran jelaga saka pega kayu cemara, lampu lenga lan jelatin saka kulit kéwan lan getih kang digawé padat.

Mangsi wiwitané digunakaké ing India ing pungkasan abad kaping papat SM. Jaman semana mangsi diarani masi kang digawé saka komponèn-komponèn kimia. Dokumén saka India kang tinulis nganggo mangsi ing Kharosthi. Karosthi ya iku naskah kuna India kang wis tinemu ing Turkistan Cina kang saiki diarani Xinjiang. Prakték nulis nganggo mangsi kanthi pucuk kang lincip wis umum digunakaké ing India Selatan. Jain Sutra utawa naskah religi India kuna ing India kasusun déning mangsi. Ing India, karbon ireng kang dadi asal digawéné mangsi ing India diasilaké saka balung kang dibakar, aspal, pitch lan substansi liyané.

Jaman Romawi kuna, ing artikel ing Chirtisn science Monitor, Sharon J. Hutington nerangaké sajarah mangsi ya iku wiwit taun 1600 kapungkur, resep utawa bahan kanggo ngracik mangsi wis digawé. Resep kanggo nggawé mangsi ya iku garam besi kaya ta asem fero, asem fero iki digawé saka wesi kang dilabur asem sulfur, dicampur tannin saka galnut kang urip ing wit-witan lan kanggo ngandelaké mangsi yèn némplék ing kertas. Nalika sepisanan dicelupaké ing kertas, mangsi iki wernané ireng kapara rada biru lan saya suwé wernané mangsi iki maléh dadi coklat peteng.